Arriba el Bo de Lloguer Jove de la Generalitat Valenciana
2025-07-24

Fins al pròxim 31 d’octubre, les persones de fins a 35 anys poden sol·licitar el Bo de Lloguer Jove 2022. La regidoria de Joventut de l’Ajuntament de Burjassot, dirigida per Javier Naharros, es fa ressò de la iniciativa de la Generalitat Valenciana, des de la Conselleria d’Habitatge i Arquitectura Bioclimàtica, per a facilitar el pagament dels habitatges de lloguer a la població jove. Així, les persones que resulten beneficiàries podran rebre fins a un màxim de 250 euros mensuals durant dos anys, sense que la suma de les ajudes rebudes per les persones joves que conviuen en l’habitatge puga superar el preu del lloguer o de la cessió que consta en el contracte.

A Burjassot, les persones que desitgen rebre informació i assessorament sobre aquestes ajudes i com sol·licitar-les, poden dirigir-se a l’Oficina Xaloc del municipi, el servei de finestreta única orientat als municipis per a atendre i assessorar la ciutadania en temes relacionats amb l’habitatge, la regeneració d’habitatges i edificis i la regeneració urbana. L’Oficina Xaloc de Burjassot està situada en l’avinguda Màrtirs de la Llibertat, 7. L’horari d’atenció al públic és: dilluns, dimecres i divendres, de 9 h a 14 h. El telèfon de contacte de l’Oficina Xaloc és el 664 082 388 i el correu electrònic és oficinaxaloc@burjassot.es.

Per a més informació sobre el Bo de Lloguer Jove, es pot accedir a aquest ENLLAÇ.